मोहसिन खान (क्रिकेट खिलाड़ी)

मोहसिन हसन खान (जन्म १५ मार्च १९५५) एक पाकिस्तानी क्रिकेट कोच और पूर्व क्रिकेट खिलाड़ी हैं जिन्होंने मुख्य रूप से एक ओपनिंग बल्लेबाज के रूप में १९७७ से १९८६ तक ४८ टेस्ट और ७५ वनडे मैच खेले। साथ ही यह एक उपयोगी ऑलराउंडर भी रहे।

व्यक्तिगत जीवन

कराची में जन्मे मोहसिन के पिता पाकिस्तान नेवी में एक अधिकारी थे और माँ संयुक्त राज्य अमेरिका में पढ़ी-लिखी थीं, जो एक शिक्षक और उप-प्रिंसिपल थीं।Richarborne]], White on Green: A Portrait of Pakistan Cricket, Simon and Schuster (2016), chapter 22

अंतरराष्ट्रीय क्रिकेट करियर

१९८२-८३ में लाहौर में भारत के खिलाफ पाकिस्तान के लिए सलामी बल्लेबाज के रूप में खेलते हुए, उन्होंने पाकिस्तान की दूसरी पारी १३५/१ के कुल योग पर १०१ रन बनाए। टेस्ट क्रिकेट में शतक के साथ यह सबसे कम टीम स्कोर है।Lowest Innings Totals to Include a Century , CricketArchive. Retrieved 13 September 2006.

मोहसिन दक्षिण एशियाई खिलाड़ियों में से एक थे, जिन्होंने ऑस्ट्रेलिया और इंग्लैंड की अलग परिस्थितियों के साथ १९८३-८४ में ऑस्ट्रेलिया में लगातार दो शतक बनाए और लॉर्ड्स क्रिकेट ग्राउंड में टेस्ट में दोहरा शतक बनाने वाले पहले पाकिस्तानी बल्लेबाज बने। यह शतक उन्होंने १९८२ में बनाया। Cricinfo – Statsguru – Mohsin Khan – Test Batting – Career summary

इस तरह मोहसिन खान ने पाकिस्तान के ४८ टेस्ट और ७५ वनडे मैच खेले। जिसमें उन्होंने २७०९ और वनडे में १८७७ रन बनाए। इस दौरान टेस्ट क्रिकेट में ७ शतक और १४ अर्ध शतक रहे जबकि एक दिवसीय अंतरराष्ट्रीय क्रिकेट में ६ शतक और १६ अर्ध शतकीय पारियाँ खेली। इनका टेस्ट में बल्लेबाजी औसत ३७.१० था तो वनडे क्रिकेट में १९८६ तक खेलते हुए २६.८१ की औसत से रन बनाए।

मोहसिन खान ने १९२ प्रथम श्रेणी क्रिकेट मैचों में ३८.८७ की औसत से ११२७४ रन बनाए जिसमें ३१ शतक और ४० अर्ध शतकीय पारियाँ खेली।

क्रिकेट के अलावा

मोहसिन ने बाद में बॉलीवुड फिल्म स्टार रीना रॉय से शादी की और भारतीय फिल्म उद्योग में एक अभिनेता के रूप में एक नए करियर की शुरुआत की, जो जे॰ पी॰ दत्ता की १९८९ की फिल्म बटवारा से शुरू की। बॉलीवुड में उनकी सबसे बड़ी सफलता महेश भट्ट की १९९१ में बनी क्राइम थ्रिलर साथी रही जिसमें आदित्य पंचोली और वर्षा उसगांवकर मुख्य कलाकार थे। इसके बाद उन्होंने रीना रॉय को तलाक दे दिया और पुनर्विवाह करके पाकिस्तान, कराची में रहने लगे। मोहसिन खान ने ९० के दशक में पाकिस्तान में भी कई फिल्मों में अभिनय किया।

फिल्में

1997 महानता
1996 घूँघट
1994 बेटा
1994 मैडम एक्स इंस्पेक्टर विजय 
1993 द एलीफेंट वॉक
1993 जन्नत
1992 लाट साब
1992 त्यागी
1991 साथी
1991 प्रतिकार
1991 गुनहगार कौन
1991 फ़तेह
1989 बटवारा

सन्दर्भ

बाहरी कड़ियाँ
 Mohsin Khan Cricket Career Profile – Cricinfo.com
 Mohsin Khan Film Career Profile – IMDb.com

श्रेणी:1955 में जन्मे लोग
श्रेणी:जीवित लोग
श्रेणी:पाकिस्तानी क्रिकेट खिलाड़ी
श्रेणी:फ़िल्म अभिनेता
श्रेणी:दाहिने हाथ के बल्लेबाज़